הכנה להריון – מה כדאי לעשות? ממה להמנע? איך לשפר את סיכויי הכניסה להריון? איך לבחור את מין הילוד?
אוהב אותך תמיד. מי את?
פתאום הבנתי. אני מקבלת אל תוך חיי את התינוקת שלי. מקבלת אותה בשמחה. מקבלת אותה לאחר המתנה וציפיה. רוצה מאוד לקבל אותה. אבל את מי אני מקבלת? איזה אופי יהיה לה? איזה דברים היא תאהב? איזה קריזות יהיו לה?
ויש לי חברה שאומרת – יש לך השפעה על זה, בחינוך, ובערכים שתתני לה, ובדברים שתלמדי אותה, יש לך השפעה. נכון, יש לי השפעה. אבל אני חושבת שההשפעה הזו היא קוסמטית.
אוהב את התינוקת הזו בכל ליבי. זה ברור לי כשמש. אבל אין לי מושג קלוש איזו נשמה תכנס לחיי. אני מזמנת נשמה טובה, בריאה. עוד לפני ההריון זימנו אני והגבר שלי נשמה בריאה וטובה. בעיקר בריאה. וגם טובה. ואני מקווה, שתהיה אדם שהייתי בוחרת להכניס לחיי גם אם לא היתה הבת שלי. שתהיה אדם מדהים, מקסים, ומלא אהבה לזולתו כמו גם לעצמו. אני מקווה. אבל אף אחד לא יודע מה אקבל.
פורסם בתאריך 13 באוקטובר 2011 קטגוריות אישה, הכנה וכניסה להריון, חיים בהריוןהשאירו תגובה עבור אוהב אותך תמיד. מי את?
זה אחד הסימנים הראשונים שעזרו לי להבין שאני בהריון. כבר בשבוע 3, נפלה עלי עייפות קלה. ותוך כדי השיחה לפני השינה עם בן זוגי היקר, פתאום התחלתי לבכות. הוא נזעק מיד : "דסי, מה קרה? למה את בוכה?" ואני, תוך כדי זליגת הדמעות על הלחי: "אין לי מושג. בא לי לבכות, אז אני בוכה."
הדמעות התייבשו אחרי מספר דקות, וישר חשבתי – זה הורמונלי. אולי אני בהריון..
איך לעזור להריון להקלט?
חברה סיפרה לי שהתחילה לרקוד ריקודי בטן בשביל הכיף שלה. בקבוצה איתה היו עוד בנות גילה, בנות ארבעים פלוס מינוס. תוך שנה חצי מהן נכנסו להריון… (הריון רצוי :)) מיד נרשמתי לריקודי בטן. השיעורים היו שונים ממה שחשבתי שיהיו. חשבתי שכל הזמן נרקוד בעמידה, ונשמע דרבוקה, נמחא כפיים, ותהיה מסיבה… לא כך היה. חלק גדול מהשיעור מתבצע בשכיבה על הגב, ומבצעים בו תנועות שונות של איזור האגן.
לחץ זה בעצם אמצעי מניעה. כשאת בלחץ, האינסטינקטים החייתים שלך אומרים – "סכנה!" וזה בטח לא זמן בו הגוף שלך ירצה לקלוט הריון. זכרי, ילד זה פרוייקט ארוך טווח. לפחות 18 שנה, אם לא 30… עוד חודש, פחות חודש, מה זה משנה?
וכמעט שכחתי. אהבה. הרבה אהבה. אהבה לעצמך. אהבה לבן זוגך. אהבה לחיים שלך כפי שהם. אהבה, לעיתים יכולה להזיז הרים.
פורסם בתאריך 12 במאי 2011 קטגוריות הכנה וכניסה להריון, טיפיםהשאירו תגובה עבור איך לעזור להריון להקלט?
אין בעצם שבוע כזה. בשבוע 2 עקרונית התרחש הביוץ, ולכן אין אישה שיודעת שהיא בהריון בשבוע הראשון של ההריון שלה.
אז בעצם את מגלה שאת בהריון כשאת כבר בשבוע 4 או אפילו 5. כשהבנתי את הנקודה הזו לראשונה, קצת כעסתי שלקחו לי חודש… חודש שלם מתשעת החודשים כבר נלקח, חשבתי, אז למה אומרים תשעה ירחי לידה, אם האישה מרגישה רק שמונה??
כשהייתי רווקה, ויחלתי ליום בו אהיה בזוגיות, אמר לי קולגה מבוגר ממני, שהזוגיות היא אווור-רייטד. מוערכת יתר על המידה. את החיים שלו הוא מחלק ללפני הילדים ולאחרי הילדים, בניגוד אלי, שבזמנו חילקתי את העולם ל-2 : מי שהיתה לו זוגיות ומי שלא.
זה נכון, ילדים משנים את החיים.
ומה שחשוב לזכור בשלב זה של חיי, זה שילד זה פרוייקט ארוך טווח. גם אם החודש לא נכנסתי להריון, זה יקרה בחודש הבא. ממילא מדובר בפרוייקט של 18 שנה, אז מה זה עוד חודש?
כמובן, חומצה פולית. איך אפשר בלי. הוכחה במחקרים מדעיים כיעילה במניעת מומים עצביים בעובר. חיונית במהלך הריון. היא מונעת היווצרות פגמים מוחיים, פגמים עצביים, ופגמים מולדים בעמוד השידרה של העובר.
מומלץ לקחת 3 חודשים לפני תחילת ההריון, פשוט כדי למלא את המאגרים של הגוף שלך, שיהיה לו מה לתת לעובר שלך ברחם.
תוך כדי השליש הראשון מומלץ גם להמשיך ולקחת אותה. מאותה סיבה בדיוק, בשליש הזה כל התאים של העובר נוצרים, ולכן כדאי לעזור למוח, למערכת העצבים ולעמוד השדרה של העובר להבנות בצורה נכונה.
אחד הדברים שכדאי לחשוב עליהם לפני ההריון הוא מערכת העיכול שלך. תרופה שנתנו לי לטפילים שחזרתי איתם מהודו – אי אפשר לקחת כשאת בהריון. אז וידאתי שאני עדין לא נכנסתי, ולקחתי. דווקא שמחתי שאני יכולה לקחת את האנטיביוטיקה ולהפסיק את כאבי הבטן במהירות.
חברה שלי הגיעה לטיפול אצל גסטרו אנטרולוגית. הרופאה התעקשה שחברתי תעבור בדיקת הריון לפני שהיא לוקחת את התרופות, וכך חברתי גילתה שהיא בהריון שני.
בדיקות גנטיות עושים פעם אחת בחיים הזוגיים שלכם, והן טובות לכל הריון שיתרחש בעתיד שאתם ההורים שלו 🙂 אחד מבני הזוג כדאי שיעשה את הבדיקות. כשנגלה שמי שעבר את הדביקות אינו נשאי, התינוק בהכרח לא יקבל את המחלה (פרט למחלת הX השביר). מדוע? העובר מקבל כל גן פעמיים – פעם אחת מהאם, ופעם שניה מהאב. לכן אם אחד מהם בריא, אז התינוק יהיה בעל גן בריא. רק כאשר שני בני הזוג הם נשאים של המחלה, יתכן שהעובר יהיה גם נשא. במקרה זה עושים בדיקות אבחנתיות של העובר, כדי לגלות אם אכן הוא נשא או לא.
כדאי לעשות את הבדיקות הגנטיות עם ההחלטה להכנס להריון, מכיון שהתשובות אליהן יכולות להתעכב. רצוי שיהיו לכם את כל התשובות ביד, כדי שאי ודאות לא תשפיע על החלטותיכם בעתיד.
שימו לב: הבדיקות הגנטיות הן יותר מדוייקות בקרב עדות אשכנז. מה לעשות, גם כאן יש אפליה… לכן כדאי שאם אחד מכם הוא מעדת אשכנז, הוא יקח על עצמו את האחריות, ויבדק.
איזה בדיקות לעשות?
אני מביאה כאן למטה מידע ממשרד הבריאות, נכון לינואר 2011. לפני ביצוע הבדיקות עוברים יעוץ גנטי, לכן אין צורך לזכור את כל השמות של המחלות. אבל אני מפרטת בכל מקרה, אולי מי מהקוראים פדנט כמוני, ורוצה לעשות הכל.
סיסטיק פיברוזיס. רבים מאיתנו מכירים את המחלה מהפרסומות לתרומות כספים לחולים בה.מומלצת לכל הזוגות. נמצאת בסל הבריאות.
SMA. ניוון שרירים.
כרומוזום X שביר.
דיאסטומניה משפחתית. רק אם אחד מבני הזוג הוא מבני עדות אשכנז.
Thalassemia Major. רק אם אחד מבני הזוג הוא מבני עדות כורדיסטאן, עירק, אירן, ערב, אגן הים התיכון, והארצות האסייתיות של בריה"מ לשעבר.
לויקודיסטרופיה מטאכרומטית. רק אם אחד מבני הזוג הוא מבני עדת תימן.
קוסטף – רק אם אחד מבני הזוג הוא מבני עדת עירק.